La «nova CUP» canvia d'estratègia\nLa «nova CUP» debat la seva estratègia política per als pròxims mesos\nA més, també es van parlar sobre temes econòmics i organitzatius\nper Redacció dilluns, 15 de juliol 2019 - 09:09h\nL'Assemblea Nacional de la CUP es va celebrar a Cerlà, i va comptar amb gairebé 400 assistents. | Catalunya Diari\nLa CUP va fer un canvi durant l'última assemblea celebrada el passat diumenge, en la qual hi van debatre diferents aspectes del partit, els quals creien convenients parlar-los en grup per a canviar-los o millorar-los. Entre les diferents temàtiques que es van tractar, n'hi va haver tres que van ser especialment importants, que ja portaven arrossegant des de 2015.\nCanvi de direcció en l'estratègia del partit\nPerò, més enllà de les qüestions internes organitzatives, la CUP va prendre una important decisió: l'estratègia política que el partit seguirà durant els pròxims mesos. Sobre la taula es va presentar la idea que conforma el pensament base del partit des de la seva creació l'any 2002: l'anticapitalisme. Tot i això, segons sembla, en els pròxims mesos, aquesta idea canviarà una mica de rumb per a poder fomentar una actitud més dialogant amb el Govern, veient els pocs resultats que ha obtingut el «bloqueig parlamentari» que el mateix grup ha provocat.\nMireia Vehí, membre del Secretariat Nacional de la CUP, va constatar que els resultats electorals obtinguts no han avalat la seva estratègia de la «lògica de la confrontació», i és per aquest motiu que ara es plantegen un canvi. Des de la CUP nacional, doncs, es vol aplicar «la mateixa lògica que s'utilitza la política municipal»: de manera que es pugui treballar «des de la lògica d'adquirir responsabilitats».\nL'Assemblea va aprovar poder mantenir el càrrec durant 2 mandats | Catalunya Diari\nFins a dos mandats complets\nUna altra decisió que es va prendre va ser la que afecta els anys que pot mantenir un militant de la CUP la seva mateixa posició. En assemblea es va aprovar que els representants podran mantenir el càrrec durant «dos mandats complets», considerant que aquestes siguin legislatures de qualsevol classe superior a dos anys.\nFins al moment, la CUP només permetia que un candidat estigués en aquella mateixa posició durant un sol mandat. Aquest aspecte del partit havia causat ja malestar i debat intern, ja que no els permetia aprofitar noms que s'havien fet un lloc entre la ciutadania i que eren coneguts, com podia ser el cas de David Fernández, Anna Gabriel o Mireia Boya. A més, d'aquesta manera s'equipararien els anys per legislatura dels parlamentaris – els quals es mantenien en una sola legislatura – i els regidors als ajuntaments – els quals ja tenien l'avantatge de poder realitzar, com a màxim, dues legislatures –.\nA la mateixa assemblea, la CUP va descartar augmentar les quotes de militància i als càrrecs electes. Després de presentar l'estat de comptes de la formació, van aprovar altres mesures per a poder-se adaptar «al context actual», en el qual els seus ingressos han disminuït després dels mals resultats que ha obtingut el partit en les últimes eleccions municipals del 26 de maig: han patit una pèrdua d'ingressos d'un 77%, l'equivalent a 473.000 euros.\nHan decidit que s'amortitzaran les places dels alliberats que acabaran els seus quatre anys que poden ocupar aquest càrrec, a més d'una retallada de persones contractades o una promoció per a un augment d'aportacions en l'àmbit nacional. Vehí, per la seva banda, va aclarir que l'objectiu del partit no és demanar crèdits al banc, sinó que vol ser autosuficient, i recorda que «la gestió de les finances la fa la gent de forma assembleària».\nLa CUP va celebrar l'assemblea nacional a Celrà (Girona), i es va debatre durant tot el matí les qüestions organitzatives, amb les corresponents votacions i un acte polític. A la tarda, va ser el moment d'iniciar el debat sobre quina estratègia seguirien l'agrupació política durant els anys vinents. Va comptar amb gariebé 400 assistents, dels quals només 349 tenien dret a vot.\nTardà i Borràs s'enganxen a Twitter per la convocatòria d'eleccions


Unflables, pintacares i una zona per a bebés en l'aniversari de Payasospital als jardins del Palau | Valencia Extra\nBenigànim alçarà les mesures excepcionals dimarts que ve\nUnflables, pintacares i una zona per a bebés en l'aniversari de Payasospital als jardins del Palau\n27/12/2018 - Europa Press\nPayasospital celebra aquest divendres i dissabte, 28 i 29 de desembre, el seu 20 aniversari amb activitats pensades per als més xicotets als jardins del Palau de la Música de València, amb una gala “100% clown” com a gran colofó.\nUnflables, pintacares, tallers de manualitats, una zona de contes infantils, jocs de globus, un ‘skate park’, una àrea exclusiva per a bebés, ‘food-trucks’ i classes magistrals de cuina, robòtica i ‘led move’ són algunes de les propostes.\nDurant tota la jornada, els pallassos realitzaran reconeixements mèdics “de riure” als assistents. La festa comptarà amb una zona de pícnic perquè les famílies puguen menjar, esmorzar o berenar, avança l’associació en un comunicat.\nEl recinte estarà fitat però obert al públic general, de manera que els interessats podran passejar per la zona sense necessitat de traure entrada. Per a participar en les activitats, els xiquets hauran d’inscriure’s in situ i aportar una col·laboració.\n“A canvi d’un xicotet donatiu de quatre euros, els ‘xiquets’ podran gaudir de totes les propostes i apuntar-se als tallers i ‘masterclass’, ha destacat el director artístic i fundador de Payasospital, Sergio Claramunt.\nEl desenvolupament d’aquest programa d’activitats familiars ha comptat amb el suport de l’Obra Social La Caixa, l’organització de Komba i Gola, l’Ajuntament de València i el Palau de la Música, entre altres col·laboradors que estaran presents els dos dies amb tallers lúdics i educatius, música o castells inflables.\nGAL·LA 20 ANIVERSARI\nSota el lema, ‘Vint de Festa’ l’ONG ha programat aquesta bateria d’activitats que tindrà el seu fermall final el dissabte amb la celebració de la gala de 20 Aniversari.\nAquest espectacle ‘clown’ músic-teatral se celebrarà a la Sala Iturbi del Palau de la Música a les 19.30 hores. Participaran els 26 artistes que formen part de la plantilla de Payasospital, donant forma als números musicals i escenes “pallasses” que culminaran amb un gran pastís d’aniversari que podran degustar tots els assistents.\nL’organització ha habilitat una ‘fila 0’ per a les persones que no puguen assistir a la gala i vulguen col·laborar amb aquesta causa solidària, a través del compte bancari ES33 2100 1474 1302 0003 2087 o per internet en la web de Payasospital.\nLa Universitat Popular i el servici Devesa-Albufera acullen el primer curs per promoure el coneixement del parc natural\nReinicien les obres que connectaran la plaça del Pilar amb el carrer de Guillem de Castro\nAlumnes de valencià denuncien que encara no hi haja una data per a les proves de la JQCV\n2020, l'any en què la Senyera no recorrerà els carrers de València\nLas Naves impulsa el llibre blanc del videojocs, el sector que preveu facturar 130 milions d'euros en 2022\nL'Ajuntament de València reforça la plantilla d'educació com a mesura de seguretat enfront de la Covid-19\ndotze − 7 =\nL'Associació de Treballadors Autònoms (ATA) constata el bon funcionament econòmic de l'Ajuntament de Gandia\nLa Xarxa Biblioteques de Llíria ofereix una nova edició d'aquesta activitat per a aprendre idiomes\nÈxit d'assistència al Palaudiovisual Gandia\nUna conferència del regidor de Valencià Giusseppe Grezzi i la instal·lació d'un "park (ing) day" seran els plats forts de la Setmana de la Mobilitat a Ontinyent\nValència inverteix 900.000 euros per millorar la qualitat de 6.600 LED a Russafa, Ciutat Vella i Massarrojos\nBenetússer reforça la coordinació amb el centre de salut per a millorar l'operatiu COVID


8 de Maig de 2019 - Diari de la Discapacitat\n8 de Maig de 2019 Redacció/Fonts 0\nEl 16 de maig finalitza el termini per sol·licitar el vot per correu per a les eleccions del 26-M\nEl dijous 16 de maig és el darrer dia per sol·licitar el vot per correu per a les eleccions municipals del proper 26 de maig i l’imprès es pot recollir a les Oficines de Correus. L’elector haurà de presentar la documentació electoral a l’Oficina de Correus i enviar-la per correu certificat a la mesa que li correspon votar, no més tard del dia 22 de maig. Des de l’Oficina del Cens Electoral faran arribar la documentació necessària per tots els […]\nPrimera trobada d’arts marcials adaptades amb exhibicions diverses a la localitat de l’Escala\nEl proper dissabte 1 de juny de 2019 es realitzarà la Primera Trobada d’Arts Marcials Adaptades al Pavelló Municipal de l’Escala en l’horari de 9:30 a 18h. La jornada serà tot el dia, on hi hauran exhibicions i classes de diverses arts marcials. Es comptarà amb la presència de professors d’arreu del país on cadascú impartirà la seva disciplina marcial. També hi haurà una pausa per dinar en el mateix emplaçament gratuït per tots els participants. Els interessats en participar-ne […]\nEl proper diumenge 26 de maig el Teatre Principal de Terrassa acollirà una funció accessible de l’obra “Shirley Valentine”, que comptarà amb audiodescripció, bucle magnètic individual i so amplificat i espais per a cadires de rodes. La funció es farà a les 18h i està organitzada pel Centre d’Arts Escèniques de Terrassa (CAET) de l’Ajuntament de Terrassa dins el seu programa de funcions accessibles. Les entrades es poden adquirir a taquilla una hora abans de la funció (només pagament en […]\nEl Centre Cívic Joan Oliver “Pere Quart” de Barcelona acollirà el proper dissabte 18 de maig l’Àgora Jove 2019, una jornada organitzada pel Consell Nacional de la Joventut de Catalunya (CNJC) enguany destinada a debatre sobre la participació i l’associacionisme juvenil i la diversitat funcional. Sota l’eslògan ‘Igual de diferents’, es tracta d’un espai de trobada que pretén aplegar joves d’arreu de Catalunya per tal de conèixer experiències participatives actuals i debatre i reflexionar sobre quin és l’estat de participació […]


Pont de Brooklyn: d’octubre 2009\nEm va agradar la darrera pel.lícula d'Amenábar, Ágora. Veient-la li vénen a un pensaments sobre com de perillosos són els fanatismes religiosos. Vaja, tots els fanatismes. En nom d'una creença s'oblida la raó i el respecte pels altres i la gent, les masses, arriben a embogir. Lamentablement en tenim molts exemples, al llarg de la història.\nEm va fer pensar també en el tema de l'esclavitud. Pot ser a la pel.lícula s'ha endolcit la vida dels esclaus d'aquells dies. Segur. I pot ser que avui aquell sentit de pertanyença a un tercer en cos i ànima no existeixi, ni els esclaus estrictament parlant. Però tants segles després, seguim sent-ho tant com abans; esclaus dels horaris, dels costums, de les presses, de la paperassa, de les factures, dels bancs, de caps a qui no coneixeríem i encara menys faríem cas si no fos perquè és la feina, de les pors... tenim tants motius per acotar el cap com aleshores, o més encara. Això sí, el nostre deu ser el temps dels esclaus... d'amo invisible. Múltiples amos, compartits i invisibles.\nFotografia: Metro de Santiago. Propietat: Ryan Greenberg\nenviat per Carles a la/es 15:12 0 comentaris\nL'Hospital Michael Reese de Chicago (2929 South Ellis Avenue), el centre mèdic on va nèixer Robert James Fischer, el 9 de març de 1943, va tancar les seves portes el passat 30 de Juny. El Reese va ser fundat el 1881 i era un dels hospitals més vells de Chicago. Va ser dissenyat pels arquitectes Schmidt, Garden i Martin i era un bon exponent de l'estil de l'Escola de Chicago. La candidatura derrotada als jocs olímpics del 2016 de la ciutat nordamericana preveia la seva remodelació per donar lloc a la vila olímpica. Ara tot aquest projecte i la pròpia conservació del recinte, anys enrere emblemàtic i avui desèrtic, és una incògnita.\nLa imatge correspon als anys 50 i il.lustra el món i els temps als que va arribar el petit Fischer. Qui sap si aviat no en quedarà ni una pedra, com del camp dels Dodgers (Ebbets Field), un altre indret lligat a la memòria de Bobby. Temps era temps, i no s'atura.\nFotografia: Michael Reese Hospital als anys 50. Propietat: Forgotten Chicago\nenviat per Carles a la/es 20:28 0 comentaris\nFotografia: Barcelona in black and white; Colom i Montjuïc. Propietat: rayparnova\nenviat per Carles a la/es 18:16 0 comentaris


El mite de l’amor romàntic, tema central de la campanya del 25N | Crida per Sabadell\nHome | El mite de l’amor romàntic, tema central de la campanya del 25N\nEl mite de l’amor romàntic, tema central de la campanya del 25N\n16 de novembre de 2016 AjuntamentDrets Civils i CiutadaniaMíriam Ferràndiz0 comments\nLa regidora de Drets Civils, Míriam Ferràndiz, va presentar ahir la campanya pel Dia Internacional per a l’Eliminació de les Violències envers les Dones i el balanç de dades del SIAD\nDels 538 casos atesos pel Servei d’Informació i Atenció a les Dones (SIAD) des de principis d’any fins a finals d’octubre, un 40% estan relacionats amb violència masclista, tant física, com sexual o psicològica. Les dades es van donar a conèixer ahir durant la presentació del programa d’actes commemoratius del 25 de novembre, Dia Internacional per a l’Eliminació de les Violències envers les Dones, que organitza l’Ajuntament de Sabadell i la Taula de Gènere, Feminismes i LGBTI i en la qual han pres part la regidora de Drets Civils i Ciutadania, Míriam Ferràndiz, i la cap del SIAD, Carmina Carreras.\nEnguany el nombre de casos ha patit un descens important, passat dels 803 casos de l’any passat als 538 aquest 2016; dels quals 252 són casos nous. Destaca, a més, el fet que un 25% dels expedients oberts entre l’1 de gener del 2014 a 31 d’octubre de 2016, s’han tancat per situació estable i/o satisfactòria.\nLa regidora de Drets Civils, Míriam Ferràndiz ha valorat positivament el fet que la quarta part dels expedients dels darrers tres anys ja estiguin tancats pel fet de que la situació sigui satisfactòria o estable. Sobre la disminució de casos atesos, la regidora considera que “és una bona dada però encara és un període molt curt per poder fer una bona valoració o dir que hi ha menys violència. Per tant no podem baixar la guàrdia en la lluita contra les agressions masclistes”.\nEl perfil de la dona atesa pel SIAD continua sent similar al d’altres anys, el d’una persona entre 31 i 50 anys, de nacionalitat espanyola, amb diferents nivells formatius i que principalment va al servei per iniciativa pròpia i dels familiars o derivada pels Serveis Socials.\nEl SIAD és una servei que ofereix informació, orientació i assessorament en tots els aspectes relacionats amb la vida de les dones , i comprèn acollida, suport psicològic, jurídic, atenció social, orientació i informació laboral, detecció i atenció a les violències contra les dones, accions de dinamització del teixit associatiu i grups socioinformatius i tallers d’eines personals.\nEn aquest context s’ha confeccionat un programa d’actes commemoratius del 25 de novembre, que porta per títol Punt final. El cartell guanyador que il·lustra el programa l’ha confeccionat l’alumne de Disseny i Producció Editorial i Gràfica publicitària de l’Escola Illa, Javier Duran, que avui ha recollit el premi de mans de la regidora.\nLa commemoració d’enguany està especialment dirigida a la sensibilització sobre els Mites de l’Amor Romàntic, ja que es considera que són un dels fonaments estructurals principals de les violències masclistes.\nProgramació d’activitats del 25N


Escola Ciclisme Manresa – Jufré Cycling\nEscola Ciclisme ManresaJosep Jufré2018-01-28T23:32:15+02:00\nESCOLA DE CICLISME A MANRESA\nEl passat dia 24 d’octubre de 2017 va quedar inaugurat el nou circuit de ciclisme al recinte del Congost, a Manresa, gràcies a un acord amb l’Ajuntament de Manresa.\nS’està treballant en la instal·lació del circuit ciclista en un espai municipal de 8.265 metres quadrats situat als terrenys de terra a la Zona Esportiva del Congost, a l’antic camp de beisbol. El projecte compta amb tècnics titulats i de referència per seguir eixamplant la pràctica d’aquest esport des de la base.\nEl projecte s’ha forjat amb l’empenta del club Esport Ciclista Manresà, però, s’ha complementat amb la creació d’un nou club denominat Club Ciclisme Manresa Bages que estarà dedicat única i exclusivament a la formació dels nostres joves (4-14 anys) en la pràctica de la bicicleta i modalitats de BTT, Bike-trial, ciclocrós, BMX.\nL’activitat va començar el dimarts dia 7 de novembre de 2017, seguint amb una freqüència setmanal els dimarts i dijous en l’horari entre 17:30h i les 19:30h. Posteriorment, es faran sortides els dissabtes al matí.\nVeniu a provar-ho!!! Primera classe gratuïta i sense compromís.\nPer a més informació visitar www.escolaciclismemanresa.cat\nTambé es pot contactar per correu a; ecm@escolaciclismemanresa.cat o al telèfon 676 409 835.


Best Western Hotel de France Estrasburg França - Ofertes d'hotels amb els MILLORS DESCOMPTES EN LÍNIA\n20 rue du jeu des Enfants, Strasbourg Centre, Estrasburg, França, 67000 - Veure al mapa\nBarri Strasbourg Centre Strasbourg Centre Strasbourg Centre Strasbourg Centre Kable Strasbourg Centre Strasbourg Centre Strasbourg Centre Strasbourg Centre Strasbourg Centre\nOferint allotjaments de qualitat al la cultura, els paisatges, els restaurants districte de Estrasburg, Best Western Hotel de France és una selecció popular tant per oci com per negoci. Des d'aquí, els viatgers poden gaudir d'un fàcil accés a tot el que aquesta viva ciutat ofereix. També són a fàcil accés Brin de Fleur (Au), Chrysalis, Old Saint Peter's Church.\nEl Best Western Hotel de France, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Aquest hotel ofereix nombroses instal.lacions en el lloc per satisfer el més exigent dels clients.\nGaudiu de les comoditats d'alta gama com ara televisió de pantalla plana, aire condicionat, calefacció, servei de despertador, escriptori per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Best Western Hotel de France és un lloc ideal d'estada pels viatgers que busquin encant, comfort i facilitat a Estrasburg.\nTots els tipus de viatgers (1248) Parelles (575) Viatgers en solitari (131) Famílies amb infants petits (268) Famílies amb infants grans (116) Grups (163)


ASSOCIACIÓ SANT LLUC PER L'ART: IAGO VILAMANYÀ. FER ESCULTURA A MATARÓ\nL’Associació Amics de Ca l’Arenas, el dijous dia 20 de maig a les 7 de la tarda, us invita a una tertúlia amb l’escultor IAGO VILAMANYÀ, que ens parlarà sobre l’escultura que s’ha fet i es fa a Mataró i la seva personal implicació artística, amb aportació gràfica d’algunes de les obres més representatives de la seva trajectòria.\nDe ben jove s’inicià a l’antiga Llotja, en les modalitats de talla, dibuix i modelatge. Va treballar al taller de l’escultor Josep Viladomat. Dedicat al modelatge i la definició en bronze o pedra, el dibuix ha estat sempre present en la realització de les seves obres. Amb diversitat d’estils, avui es decanta per l’abstracció sense oblidar l’art figuratiu.\nTé obra en cases particulars i també a la ciutat de Viborg (Dinamarca). A Mataró hi ha escultures seves, a la Plaça Joan XXIII, un monòlit dedicat a Josep Gomà al Passeig Carles Padrós, un bust dedicat al seu pare, el músic Honorat Vilamanyà, al Parc Central, i darrerament un monument a la Plaça Santa Anna en motiu de la designació de Mataró com a Ciutat Pubilla de la Sardana. També hi ha obra seva a Santa Coloma de Gramanet i a Ripoll.\nDijous 20 de maig a les 7h de la tarda.\nPublicat per ASSOCIACIÓ SANT LLUC PER L'ART a 10:19


Les 6 víctimes d'agressions homòfobes ja han denunciat els fets | betevé\nEls Mossos investiguen si es podria tractar d'un mateix grup d'atacants tot i que, de moment, no aprecien cap connexió entre els fets\nRedacció | dimarts, 1 de juny del 2021, a les 22.57\nLes sis víctimes de les tres agressions homòfobes produïdes el cap de setmana a Barcelona ja han denunciat els fets davant els Mossos d’Esquadra. Ho ha fet públic la policia catalana que, hores d’ara, estudia si els casos tenen relació i si es pot tractar d’un mateix grup d’atacants. De moment, però, les investigacions no han apreciat aquesta connexió entre les agressions.\nLes darreres víctimes a denunciar els fets han estat les que van ser atacades a l’entorn de L’Auditori i a la plaça de Lesseps, que han acudit a comissaria aquest dilluns a la tarda i aquest dimarts al matí respectivament. Les altres quatre víctimes, les de l’agressió homòfoba a la platja del Somorrostro (la més greu), ja l’havien denunciada.\nEls Mossos tindran una unitat central de delictes d’odi i discriminació\nD’altra banda, l’inspector de la comissaria d’informació dels Mossos, David Sánchez, ha explicat en una entrevista a Catalunya Ràdio que s’està treballant per crear la Unitat Central de Delictes d’Odi i Discriminació. Estarà formada per entre 10 i 15 agents sota el comandament d’un sergent o sotsinpector. La voluntat és que abans de les vacances d’estiu “hi hagi un embrió de la unitat”, i que a finals d’any pugui estar “funcionant a ple rendiment”. Aquesta unitat, “altament especialitzada”, assumirà les investigacions més complexes relacionades amb delictes d’odi i també donarà directrius tècniques a tots els serveis territorials que abordin aquests tipus de casos.


Arte Nova Moncarapacho Portugal - Ofertes d'hotels amb els MILLORS DESCOMPTES EN LÍNIA\n-, Moncarapacho, Moncarapacho, Portugal - Veure al mapa\nMés informació sobre Arte Nova\nPer als viatgers què vulguin captar les imatges i els sons de Moncarapacho, Arte Nova és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nArte Nova ofereix un servei impecable i compleix amb totes les exigències dels més experimentats viatgers. Aparcament de cotxes, habitació familiar, instal.lacions de barbacoa són només algunes de les comoditats que fan que Arte Nova sigui diferent dels altres hotels de la ciutat.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aire condicionat, aparell de televisió LCD/pantalla de plasma, TV satèl•lit/cable, reproductor de DVD/CD, forn microones a cada habitació. Durant el dia podeu gaudir de l'atmòsfera relaxant de piscina exterior. Sigui quina sigui la seva raó per visitar Moncarapacho, el Arte Nova és el lloc perfecte per una estimulant i emocionant escapada.


La Volta Ciclista a Catalunya repetirà presència aquest 2020 a Dosrius - Ajuntament de Dosrius\nData i hora oficial 12.07.2020 | 01:52\nLa Volta Ciclista a Catalunya repetirà presència aquest 2020 a Dosrius\nDimarts, 10 de març de 2020 a les 09:00\nEl municipi acollirà el 28 de març un tram de la sisena etapa d’aquesta icònica competició on hi prendran part algunes de les primeres figures del ciclisme mundial.\nDosrius és un dels punts de la comarca del Maresme per on transcorrerà la sisena etapa de la 100a Volta Ciclista a Catalunya, el proper 28 de març. Una nova ocasió per veure en acció alguns dels millors esportistes del món d’aquesta disciplina.\n“La Volta” és una cursa inclosa en la màxima categoria ciclista mundial, la World Tour, pel que comporta un moviment aproximat d’uns 175 corredors, 70 cotxes i 20 motos, acompanyats per un dispositiu de 50 motos i tres cotxes dels Mossos d’Esquadra. Així, per garantir la seguretat de la cursa l’Ajuntament de Dosrius i la Policia Local col·laboraran en el pas de la mateixa.\nLa Volta Ciclista a Catalunya farà el seu primer contacte amb Dosrius cap als volts de les 16.32 h., aproximadament, quan els ciclistes entomaran la rotonda en direcció al municipi per la B-510. En aquest interval horari previst, la circulació de vehicles quedarà restringida en els punts inclosos en el recorregut. El talls de trànsit poden arribar a allargar-se entre 15 i 35 minuts.\nDarrera actualització: 12.03.2020 | 15:50\nLa Volta Ciclista a Catalunya repetirà presència aquest 2020 a Dosrius .


Esquí alpí | Federació Catalana d'Esports d'Hivern - Part 4\nHome / Esports de neu / Esquí alpí / Page 4\nEl passat cap de setmana, el campió italià va compartir els seus coneixements a una trentena de tècnics esportius amb l’ensenyament de l’esquí alpí en nens i adolescents com a tema de debat. Amb 16 anys de trajectòria en Copa del Món, Blardone va sorprendre els assistents amb la seva passió. Amb un sonor aplaudiment […]\nL’equip de tecnificació de la FCEH ha completat un stage, d’una mica més de tres setmanes, en què els esportistes han pogut evolucionar en l’àmbit tècnic, tàctic i mental. A banda d’un intens treball multidisciplinar, els corredors van fer un primer tast de competició amb resultats positius. Amb un cansament difícil de dissimular però […]\nL’equip de tecnificació d’esquí alpí de la FCEH, rumb a l’Amèrica del Sud\nDesprés de la corresponent concentració europea, els esquiadors catalans viatjaran el 13 i 14 d’agost a Argentina per entrenar-se en plenes condicions hivernals. Tres setmanes on treballar més volum i de qualitat amb la combinació de diferents disciplines. La bonica regió de la Patagònia argentina serà el destí, durant tres setmanes, dels equips de tecnificació […]\nDesprés d’un breu període de pausa i desconnexió, els equips de tecnificació catalans ja es troben novament entrenant, amb la mirada posada en els reptes de la temporada 2018-2019. Quan fa menys d’una setmana que ha començat astronòmicament l’estiu, els tècnics i esportistes de la FCEH ja s’han posat a treballar de forma oficial en […]\nLa prestigiosa ex esquiadora aportarà els seus coneixements a la Federació Catalana d’Esports d’Hivern a partir de la pròxima temporada. Amb quatre Jocs Olímpics a les esquenes i 65 participacions internacionals en Copa del Món, coordinarà els programes de tecnificació i de seguiment infantil. Encara amb el record de tot el que ha […]\nBoí Taüll proclama els campions de Catalunya d’Esquí Alpí Veterans\nLes condicions meteorològiques van condicionar la darrera gran cita del calendari d’esquí alpí d’aquesta temporada, que va poder celebrar la prova de Gegant però va veure anul·lat l’Eslàlom. Una tempesta elèctrica va voler acaparar el protagonisme, aquest passat cap de setmana, als Campionats de Catalunya d’Esquí Alpí Veterans que tenien com a escenari l’estació de […]\nLa darrera gran competició d’esquí alpí de la temporada 2017-2018 arriba aquest cap de setmana amb l’estació del Pirineu de Lleida com a escenari. La pista Vaques acollirà dissabte dues mànegues de Gegant i diumenge dues d’Eslàlom. El Club d’Esquí GER/CES i l’estació de Boí Taüll ho tenen tot a punt per donar el tret […]\nL’esquí alpí català es llueix als Campionats d’Espanya Absoluts de Sierra Nevada\nL’estació andalusa ha assistit el 2, 3 i 4 d’abril al domini dels nostres esportistes en la màxima competició estatal, amb presència catalana en tots els podis de Super-G, Gegant i Eslàlom. Júlia Bargalló i Albert Ortega, ambdós de l’equip RFEDI, les figures més destacades. En una de les darreres cites del calendari, l’estació de […]


Comunicació Palafrugell - Can Genís omple el primer trimestre d’activitats per als joves\nCan Genís omple el primer trimestre d’activitats per als joves\n• En destaquen el foment de la creativitat, les noves tecnologies i el benestar emocional i personal.\nAmb l’inici del nou any, Can Genís presenta un reguitzell de variades propostes per als més joves, on destaquen els cursos i tallers que fomenten la creativitat, les noves tecnologies i el benestar emocional i personal. Entre les activitats, la majoria són gratuïtes i d’altres s’ofereixen a un preu reduït per al menors de 29 anys.\nDins el catàleg de cursos i tallers que Can Genís ofereix als joves aquest hivern, s’han de destacar un curs de dibuix i introducció a la pintura, d’iniciació a la ceràmica i de cuina creativa. Pel que fa a les noves tecnologies, el dibuix digital, el retoc d’imatges i els coneixements en competències bàsiques en informàtica centren els tallers en aquesta temàtica.\nL’àmbit del benestar personal i emocional és un altre dels grans eixos dels tallers que s’imparteixen a Can Genís. En aquest sentit, la proposta es centra en un taller de ioga i creixement personal, sessions de Txikung i un servei d’assessoria de salut que funciona les 24 hores del dia.\nDurant aquest trimestre també es faran dues sortides per anar a esquiar a la Masella i un Curs de monitor/a d'activitats de lleure, 100% subvencionat.\nSeguint amb les mesures de prevenció de la Covid-19, l’àrea de Joventut compleix tota la normativa de manera que a les instal·lacions de Can Genís es puguin desenvolupar els cursos i tallers amb la màxima seguretat de cara als usuaris i usuàries.\nJa es pot consultar tot el catàleg d’activitats al web de Can Genís.


Palau pagarà 114.000 euros als propietaris del Sun Village per danys morals - Empordà\nPalau pagarà 114.000 euros als propietaris del Sun Village per danys morals\nL'Ajuntament acorda també un primer pagament de 104.231 euros dels 404.231 euros al demandant\nCARME VILÀ/DDG 06.03.2019 | 11:11\nUna part dels edificis del Sun Village de Palau-saverdera. DDG\nUna part dels edificis del Sun Village de Palau-saverdera.\nL'Ajuntament de Palau-saverdera pagarà 114.000 euros als propietaris del Sun Village pels danys morals ocasionats pel litigi judicial iniciat fa més de quinze anys. Des del 2006 hi ha una ordre d'enderroc per permetre construir habitatges en un sòl residencial-hoteler.\nCada veí percebrà 3.000 euros pels perjudicis que els han causat. L'Ajuntament haurà de pagar també 404.231 euros a la part demandant amb qui es va arribar a un acord per evitar l'enderroc. S'ha aprovat una modificació de crèdit de 218.231,04 euros per pagar als propietaris i una primera entrega al demandant, de 104.231,04 euros.\nLa proposta per indemnitzar els propietaris es va aprovar al darrer ple municipal amb els vots de l'equip de govern i les abstencions dels tres regidors del PDeCAT. La llicència per construir el Sun Village es va donar durant un dels governs del convergent Narcís Deusedas.\nAl ple s'aprovava el conveni entre l'Ajuntament i la comunitat de propietaris del complex per fer efectives aquestes indemnitzacions.\nSe'ls compensa pels danys moral que han hagut de patir des que es va dictar la sentència d'enderroc, fins que el tribunal ha acceptat l'incident d'incapacitat legal d'execució de la mateixa.\nEl Tribunal Superior de Justícia de Catalunya va dictar sentència d'enderroc del Sun Village el 15 de setembre de 2006 i el 27 de novembre de l'any passat va acceptar l'incident d'impossibilitat legal d'execució de la sentència, que demanava l'Ajuntament i la part demandant, tal com va publicar Diari de Girona el 23 de gener.\nEls danys morals es refereixen, per exemple, a la impossibilitat efectiva de poder disposar de la seva finca o l'afectació psicològica de saber que l'apartament que havien comprat havia d'anar a terra.\nDurant el llarg litigi l'Ajuntament ha intentat resoldre la situació no només per la via judicial. El 16 d'octubre de 2012 es va aprovar un nou Pla General que va legalitzar les vivendes concedint noves llicències. El tribunal havia entès que la llicència inicial per construir l'edifici era il·legal perquè no permetia construir habitatges sinó un equipament hoteler.\nQuinze anys de litigi\nUn veí ho va portar a judici. Però el 2015 l'Ajuntament i la part demandant van arribar a un acord econòmic. Ambdues parts van demanar al tribunal no executar l'ordre d'enderroc dictada per la impossibilitat legal d'execució. L'Ajuntament, però, havia de pagar al demandant 404.231 euros.\nEl Sun Village és un complex d'una quarantena d'habitatges en uns terrenys que tenien la qualificació d'equipaments i que es va començar a construir el 2001. Un veí va acudir al contenciós al·legant que els habitatges superaven l'alçada permesa.\nEl Tribunal Superior de Justícia de Catalunya (TSJC) va dictar la primera sentència el 2006, que anul·lava la llicència d'obres i obligava a enderrocar el complex.\nIsabel Maria Cortada: «Hem pogut sanejar els comptes de Palau-saverdera».\nSalven de l'enderroc l'edifici Sun Village de Palau-savardera .\nEls demandants del Sun Village fan una proposta a l'Ajuntament de Palau per desencallar el cas.\nAjuntament de Palau-savardera


Què se n’ha fet, de Baby Jane? - Nat Cerezo\nAquest article NO té spoilers de la trama principal.\nLa Baby Jane és una nena prodigi rossa, mimada i repel·lent, que canta i balla en un famós número musical que té amb el seu pare. La seva germana Blanche, que va haver de patir la seva mala baba, acaba convertint-se en una actriu famosa, a diferència de la Baby Jane, a qui ja no coneix ningú. Tornant d’una festa, algú estavella el cotxe de les germanes a la tanca de casa. A la seqüència següent, després dels crèdits, la Blanche és en una cadira de rodes i és la Baby Jane qui en té cura…\nHi ha pel·lícules que són brillants, espaterrants, úniques, que ens enamoren amb la força dels seus personatges. Què se n’ha fet, de Baby Jane? n’és una. És una història claustrofòbica, plena de tensió, i amb molts pocs personatges, però és que les dues protagonistes són tan grans que és normal que a la pantalla no n’hi cabessin més. La pel·lícula, a més, és una llegenda: es diu que hi va haver molt mala sang entre Bette Davis i Joan Crawford (si en voleu saber més, HBO acaba d’estrenar una sèrie, Feud, que es basa en aquesta enemistat).\nBette Davis, Jack Warner i Joan Crawford per kate gabrielle / CC BY\nEl que més em va agradar va ser el personatge que dóna nom a la pel·lícula, la Baby Jane. Interpretat magníficament per Bette Davis, és una nena angelical a la primera escena de la pel·lícula, però després dels crèdits ja és una dona gran, alcohòlica, que camina arrossegant els peus amb unes plantofes peludes, els braços caiguts i ulls esbatanats de cérvol.\nLa Baby Jane (que, per cert, se segueix anomenant així durant tota la pel·lícula, una altra de les maneres de mostrar el seu caràcter infantil) és una nena-dona que s’ha quedat encallada en un passat daurat de números musicals i vestits blancs amb volants i llacets al cap (un autoengany semblant i alhora diferent al de Gloria Swanson a El crepuscle dels déus, que també és genial). Tracta la seva germana Blanche amb un egoisme infantil, ja que només la vol per ella. La té tancada a la seva habitació i li va escapçant, a poc a poc, qualsevol mena de comunicació amb el món exterior. Les dues es repel·leixen i s’atrauen com un imant, es necessiten.\nD’altra banda, aquesta nena es manifesta de moltes altres maneres, com ara amb la fixació que té en la figura paterna, que és qui l’ajudava amb els assajos i l’acompanyava al piano durant els números; la cura que té d’una nina feta a imatge seva, o l’escena (que a mi em va trencar el cor, i inexplicablement va fer riure un tipus sinistre que hi havia a la sala) on es posa un llaç al cap i comença a fer un número musical davant del mirall de la sala d’assaig. Fa una passa endavant i un focus de llum la il·lumina: està arrugada, inflada per l’alcohol, vella. Es tapa els ulls i es posa a cridar, no es reconeix, és incapaç d’acceptar el que veu.\nQuè se n’ha fet, de Baby Jane? crea un personatge rodó i complicat, que repel·leix, fascina i causa tendresa. Crea una mena de síndrome d’Estocolm que acompanyarà l’espectador per sempre.\nde baby jane?\nque se n'ha fet


El govern espanyol adverteix Bèlgica que «adoptarà decisions» si no lliura Puigdemont - Empordà\nCalvo: «No entendrem que l'Estat belga no reconegui la plenitud de la democràcia espanyola»\nLa vicepresidenta del govern espanyol en funcions, Carmen Calvo, ha advertit aquest dimarts l'Estat de Bélgica que el seu executiu "no entendrà" que no extradeixi Puigdemont a la justícia espanyola, i per tant si s'arriba a aquest punt prendrà "decisions". Preguntada per quines serien aquestes decisions, Calvo ha recordat que els governs "han de col·laborar" en el seu dia a dia. "Entre estats es col·labora i es pot tenir més intensitat o menys en aquestes col·laboracions, i salvant que els dos poders judicials s'entenguin, treballin i es produeixi un pronunciament sobre aquesta qüestió, independentment d'això Espanya, almenys mentre nosaltres siguem el govern no entendrem que l'Estat belga no reconegui la plenitud de la democràcia espanyola negant que s'asseguin davant la nostra justícia els que ja han estat sentenciats de manera absolutament garantista".\nCalvo ha fet aquestes manifestacions en una entrevista a Onda Cero coincidint amb la vista a Bèlgica per la petició d'extradició de Carles Puigdemont per part del jutge Llarena, que va reactivar l'euroordre contra ell després de la sentència del Suprem sobre l'1-O. Segons Calvo, en aquesta ocasió "és difícil" que "des del punt de vista jurídic" Bèlgica es negui a extradir Puigdemont perquè "hi ha un llistat automàtic" de delictes que provoquen el lliurament.\nLa vicepresidenta també ha afirmat que en les seves converses amb Pere Aragonès "moltes vegades l'adverteixo i li dic: vicepresident, per aquí no ho veig", un toc d'atenció "lògic" que "ha de fer" i mitjançant el què "contribueixo en el que puc" a les bones relacions entre els dos executius. En tot cas ha tornat a tancar la porta al diàleg entre el president de la Generalitat, Quim Torra, i el president del govern espanyol en funcions, Pedro Sánchez.\n"Sánchez és qui simbolitza tot el poder executiu, i mentre el senyor Torra no entengui que aquesta hauria de ser la seva funció per a tots els catalans hi ha poques coses a parlar", ha dit Calvo. Ha recordat les paraules de la presidenta de l'ANC, Elisenda Paluzié, sobre el fet que –en paraules de Calvo- "la violència convé al camp independentista", i Torra "porta dies evadint-se de la principal responsabilitat que té", que és "garantir la seguretat a Catalunya".\nLa petició de l'Ajuntament de Barcelona "és un mal acudit"\nLa vicepresidenta del govern espanyol en funcions també ha criticat l'Ajuntament de Barcelona per haver enviat una carta al cap de la Policia Nacional a Catalunya per exigir que es deixi de blindar la comissaria de Via Laietana. "Una carta per dir que se'n vagi la Policia Nacional d'un territori d'Espanya és un mal acudit". En tot cas ha defensat el paper del PSC al consistori que va "tornar d'on ens havien fet fora per impedir que un independentista sigui alcalde de Barcelona".


Limits, somnis, aniversaris, dubtes i algunes coses més | Aixi pensa una mare vivint lluny de casa\nFa tant que no passo per aquí, que el temps no s’estira suficient com per escriure els posts en ambdos idiomes, que he decidit fer mensualment un petit resumen del que vaig explicant al blog del costat:\nAl mes de Marc al blog he parlat de moltes coses, però vem comencar parlant de limits, de si els sé posar o si poder soc massa tova. També vaig parlar de somnis, dels bons i dels dolents, i de les fases de son que hem passat a casa.\nPer seguir amb la història de Mini Thor, la Sil ens va explicar com s’ho feia amb els bolquers ara que al petit ja li posaven la última talla infantil, amb només 9 mesos. També ens va explicar les peripècies per transportar al petit gran bebé i vem tancar la sèrie on ella explicava les seves reflexions del seu, quasi primer any de mare del petit Mini Thor.\nCom que al Marc ha caigut la setmana santa, també vem parlar de Tradicions, les d’aqui i les d’allà; i un altre dia us vaig explicar quines coses em fan sentir més aprop de casa…estant a 13.000km.\nAquestes últimes setmanes han estar molt d’aniversaris, així que vaig aprofitar d’explicar-vos com haviem decorat el cumple Frozen, i el de la Patrulla Canina. Idees fàcils, que jo tot i que no ho sembli, no soc gaire de fer manualitats.\nPer les nostres trobades mensuals, vem passejar per diferents edificis de Xile, i vem posar-li una mica de verd a l’entrada de la tardor.\nI per acabar, una reflexió, sobre els dubtes que ens persegueixen com a mares, i als que la gent no hi contribueix gaire, i un petit homenatge a la meva petita koala.\n6 Abril 2016 in Resum. Etiquetes: aniversaris, asipiensaunamamá, bolquers, cotxets, distancia, dubtes, edificis, post, Resum, Tradicions, verd, viure lluny


CiU i l'equip de Govern de Tossa es tornen a enfrontar pel sou de l'alcaldessa - Diari de Girona\nCiU i l'equip de Govern de Tossa es tornen a enfrontar pel sou de l'alcaldessa\ntossa de mar | ddg 03.10.2012 | 02:00\nEl grup de CiU i el Govern municipal de Tossa de Mar es tornen a enfrontar pel sou de l'alcaldessa de la localitat. L'origen del conflicte aquesta vegada va ser un comunicat emès per CiU en què denunciava que l'alcaldessa Gisela Saladich s'haurà de reduir el sou "de 3.495 euros a més de la meitat quan es promulgui la Llei de Reforma Local que prepara Mariano Rajoy". I, a més, assegurava que l'anunci de Saladich de renunciar a la paga de Nadal és una farsa. Segons CiU, quan s'apliqui la llei tant els regidors com l'alcaldessa s'hauran de reduir el sou un 56%.\nEl Govern va respondre ahir amb un altre comunicat. En el document, l'alcaldessa va lamentar "l'obsessió venjativa" que té CiU i es va preguntar si "això és el que més preocupa" a la formació. A més, va afegir que les xifres de CiU "són inexactes". En aquest sentit, en el comunicat s'assegura que Saladich té dedicació exclusiva i cobra un sou net mensual de 2.407,21 euros. Finalment, el Govern assegura que és una llei per a totes les administracions i que "no està feta pensant en Tossa" i que l'acatarà si es tira endavant amb els actuals termes, "no perquè ho digui CiU, sinó perquè ho dirà la Llei".


El Born CCM recorda la figura i l’obra de la barcelonina Montserrat Roig | betevé\nFotografies, projeccions i instal·lacions artístiques fan honor a l'escriptora i periodista fins al mes d'abril\nSílvia Gutiérrez | diumenge, 18 de febr. del 2018, a les 12.30\nUna dona moderna i avançada a la seva època. Així es presenta Montserrat Roig (1946-1991) a la mostra que li dedica El Born Centre de Cultura i Memòria. Fotografies, projeccions i instal·lacions artístiques recorden la figura i trajectòria de l’escriptora i periodista barcelonina fins a l’abril. L’exposició posa l’accent en els èxits literaris que Roig va assolir el 1977, l’any en què es considera que va arribar a la cúspide de la seva carrera.\nPosat relaxat, mirada intensa i somriure juganer. El rostre de Montserrat Roig vist a través de la càmera de la fotògrafa catalana Pilar Aymerich dona la benvinguda, des del desembre, a la sala d’exposicions d’El Born Centre de Cultura i Memòria. Escriptora i periodista, va ser una de les autores més destacades de la seva generació. Segons Manuel Guerrero, comissari de l’exposició “Montserrat Roig. 1977. Memòria i utopia”, era una dona apassionada, molt intel·ligent i compromesa amb el seu temps.\nEl 1977, un any clau en la carrera de Roig\nLa mostra és una oda als èxits literaris i periodístics que va assolir l’any 1977, el punt àlgid de la seva carrera. Aleshores va publicar ‘Els catalans als camps nazis’, en què narra el testimoni colpidor de 41 supervivents de l’horror hitlerià. També va rebre el Premi Sant Jordi de l’any anterior, el 76, per la novel·la ‘El temps de les cireres’, que va consagrar-la com a escriptora. A través d’un personatge, la Natàlia, retrata la petita burgesia catalana en els darrers anys del franquisme i la primera transició democràtica.\nA més, el 1977, Roig va guanyar popularitat amb el programa d’entrevistes ‘Personatges’ a TVE Catalunya, que va dirigir i presentar. L’objectiu de la mostra no és parlar de tota la trajectòria de l’escriptora i periodista barcelonina; segons explica Guerrero, s’ha volgut destacar l’obra centrada en “la seva lluita per recuperar la memòria i la veu dels vençuts”.\nDe Montserrat Roig també se’n destaca l’activisme polític: era fervent feminista, catalanista i antifeixista. La mostra, d’accés gratuït, la complementen conferències, debats i espectacles que reflexionen sobre aquesta dona transgressora.


Catalunya necessita 130 jutges més per respo... - Govern.cat\nquery_builder 26 juliol 2004 11:31\nCatalunya necessita 130 jutges més per respondre a les necessitats dels ciutadans i acabar amb la congestió dels jutjats\nSegons un estudi del Departament de Justícia i del Consell General del Poder Judicial\nCatalunya pateix un important dèficit de jutges i magistrats i necessitaria uns 130 més per respondfre a les necessitats dels ciutadans. Catalunya té un jutge per cada 10.848 habitants, mentre que la mitjana a Espanya ’es dún magistrat per cada 10.395 habitants i a Europa és d’un per cada 8.000\nCatalunya necessita uns 130 jutges i magistrats més per tal que l’Administració de Justícia respongui a les necessitats dels ciutadans i s’adapti a les ratios europees de jutges en funció dels habitants.\nLa comunitat catalana (segons dades de 2003) representa el 15’7% del conjunt de la població espanyola i, en canvi, té un 14’9% dels jutges i magistrats que exerceixen a l’Estat espanyol.\nA aquest factor se li ha d’afegir que Catalunya és la sisena comunitat espanyola en litigiositat. La mitjana espanyola de litigis per cada 10.000 habitants és de 154 i a Catalunya la xifra puja a 167.\nCatalunya compta amb 618 magistrats i jutges per a 492 òrgans judicials, el que representa un jutge per cada 10.848 habitants, mentre que la mitjana espanyola és d’un magistrat per cada 10.395 habitants i l’europea és d’un magistrat per cada 8.000 habitants.\nLes últimes dades del Consell General del Poder Judicial (CGPJ) indiquen que Catalunya està per sota de la mitjana espanyola quant al nombre de magistrats i jutges per cada 100.000 habitants.\nLa mitjana espanyola és de 9’58 jutges per cada 100.000 habitants i la ratio catalana és de 9’14, sent la desena comunitat autònoma espanyola en proporció.\nSegons les anàlisis fetes pel Departament de Justícia, la ratio acceptable a Catalunya seria la d’un jutge per cada 9.000 habitants.\nD’aquesta manera, la comunitat catalana necessitaria gairebé 130 jutges més per passar dels 618 actuals a 745 i això significaria un increment de 54 òrgans judicials més per passar dels 492 jutjats i tribunals actuals a 546 i evitar així que cap òrgan superés el mòdul acceptable d’assumptes fixat pel propi Consell General del Poder Judicial.\n(Adjuntem els quadres estadístics comparatius sobre la situació dels jutjats i tribunals a Catalunya. Fonts: Departament de Justícia i Consell General del Poder Judicial).\nQuadres estadístics de la situació de la Justícia a Catalunya\nDOC | 130


Desguaces online Sant Martí d'Albars (Barcelona)\nDesguaces online Sant Martí d'Albars. Localiza información sobre un desguace de coches en Sant Martí d'Albars ó una empresa que preste servicio en esta población.\nA continuación te mostramos los desguaces en Sant Martí d'Albars de los que tenemos información. Contacta con un desguace en Sant Martí d'Albars para solicitarle recambios para reparar tu vehículo o tramitar la baja del mismo.\nDesguaces online en Sant Martí d'Albars


El planter per a l'any, a la fira de reis\nEl dia de Reis, el passeig Verdaguer d'Igualada s'omple de gom a gom de visitants que aprofiten el matí per anar a comprar en una de les fires més tradicionals de casa nostra. Enguany, en 12.000 metres...\nArenys de Mar i Arenys de Munt (Maresme)\nA Arenys, la nit de Reis és també la de Naps i Cols, amb sopar i sortida al balcó de l'estimada\nBegues. (Baix Llobregat)\nUna ballada amb ànim de continuïtat\nEl Grup Sardanista de Begues organitza la primera ballada del 2013 el primer dia de l'any. L'entitat convida tothom a gaudir de les immillorables vistes del Mur de Begues per veure-hi sortir el sol. La...\nCadaqués. (Alt Empordà)\nAmb sardanes i xocolata calenta\nPer poder veure el primer raig de sol a la península, cal anar fins al punt més oriental, és a dir, fins al cap de Creus. Fa molt de temps que a Cadaqués alguns veïns tenien per costum aplegar-se...\nPer als ganxons més valents\nSant Feliu de Guíxols. (Baix Empordà)\nSant Feliu espera bones temperatures per encetar l'any de la manera més revitalitzant possible\nLes carbasses més ben rebudes\nL'àvia Remei i la seva cuina catalana apadrinen la 14a Fira de la Carbassa d'Esponellà\nDescobrir la patata del bufet\nOrís. Tots els diumenges del mes d'octubre, aquesta població osonenca ofereix l'oportunitat de descobrir i degustar un dels seus productes autòctons més preuats: la patata del bufet, recuperada fa...\nCornellà del Terri (Pla de l'Estany)\nDissetena edició ampliada i molt familiar\nArriba la dissetena edició de la Fira de l'All amb dos objectius clars respecte a altres anys: prioritzar els productes de la terra i oferir una mostra molt familiar. «Volem que la família es diverteixi...\nUna mica de tot per a la festa major\nEl nucli de Vandellòs honora els patrons amb quatre dies plens d'activitats per a tothom


Hospital de Viladecans - Nous punts de recollida de pacients per a les ambulàncies a partir del 12 de desembre\nA partir del dia 12 de desembre, l’Hospital de Viladecans comptarà amb dos nous punts perquè les ambulàncies recullin els pacients que s’han visitat o realitzat alguna prova diagnòstica al centre.\nFins ara el punt de recollida estava situat al vestíbul d’entrada principal a l’hospital. Per tal de millorar la comoditat dels pacients i el procediment de recollida per part de les ambulàncies, aquest espai serà substituït per dos nous emplaçaments més idonis.\nUn dels nous punts s’ubicarà a la planta baixa del bloc de Consultes Externes, molt a prop de la rampa d’accés, i serà l’utilitzat per les persones que surtin d’alguna de les consultes amb els especialistes de l’hospital. El segon espai de recollida restarà situat a la sala d’espera de Neurologia i Radiologia, a la planta baixa de l’edifici principal. Les ambulàncies recolliran aquí als pacients de les consultes de neurologia i del Servei de Diagnòstic per la imatge.


La Habitación Roja (+Jaime Buenaventura i Tailor for Penguins) · ROOM MUSIC FESTIVAL - Club TR3SC\nLa Habitación Roja (+Jaime Buenaventura i Tailor for Penguins) · ROOM MUSIC FESTIVAL\nDesprés de la seva reeixida celebració del 20è Aniversari, va arribar el nou disc de La Habitación Roja 'Sagrado Corazón'. Tenen la intenció de trencar una llança a favor de l'acte d'estimar, de sentir a flor de pell, de relacionar-se, en contraposició als temps de la corrupció, de la rancúnia, del maltractament i l'odi que destil·len el nostre dia a dia i les xarxes socials. La Habitación Roja s'han convertit en l'excepcional cas d'un grup de pop que no ha deixat de créixer en cap moment. Han anat cap amunt disc rere disc, han renovat el seu públic, els seus concerts s'han convertit en karaokes massius i segueixen sumant clàssics a un repertori extraordinari. 'Sagrado Corazón' és el títol que li han donat al seu últim disc per reivindicar el que els uneix. El cor és el motor, l'òrgan vital més important i el motiu de l'existència humana, de la mateixa manera que la música és una cosa sagrada per a ells i la porten al Room Music Festival per demostrar-nos-ho!\nJaime Buenaventura és un jove músic i compositor de pop i rock en castellà. Amb les seves enganxoses tornades i arriscades lletres, el madrileny es presenta com un artista transgressor del que es poden intuir influències tan variades com Pete Doherty, Iván Ferreiro o Andrés Calamaro, entre d'altres. Actualment, Jaime Buenaventura, està treballant en el seu primer àlbum d'estudi i preparant un nou directe amb la seva banda, que s'estrenarà el 22 de desembre a la barcelonina Jamboree.\nEl seu gran poder evocador transporta a l'instant a l'estiu i al mar, a gaudir del moment des de qualsevol lloc del món. La seva fòrmula: esquitxar amb una mica de màgia dels instruments acústics tradicionals per mostrar unes cançons diferents i especials. Aquesta és una obra de pop perfecta i amb un so increïble, amb tornades fetes per anar-se'n amunt i deixar-se la gola. Els Tailor for Penguins han format part de ¿Primavera als Bars" a Barcelona, en un local ple fins a dalt. Van ser un dels guanyadors del concurs ¿Victòria Acoustic Concerts". ¿Brush", el seu primer single, ha estat la música de la promo d'estiu de TVE.\nRandy Greer i Ignasi Terraza\nUn repertori exquisit, extens i variat així com la calidesa i la força de la seva veu.\nDivendres 28 de desembre a les 22:00h


L'Astella - Vilanova de Bellpuig: Neix l'Astella\nPenjat per lastella a les 12:45\nContestant a la vostra pregunta: la revista m'ha agradat MOLT!! La trobo molt encertada, sobretot en el moment en que ens trobem. Per carnaval, amb les eleccions treien el nas i en un moment de canvi, jo diria que bastant important al poble (la variant, l'augment urbanístic,...). Així es que ànims i endavant!!!\n16 de febrer de 2007, a les 7:47\nCom diuen moltes dones del poble: un deu! un deu! que bo!\nUs animem a continuar, tot i que suposem que serà molt més endavant perquè us heu quedat ben amples i sense temes!! Ens hem fet un fart de riure!! Serà el carnaval més mogut des dels caragols al pp!!\nVisca les guineus atrevides però anònimes!!\n16 de febrer de 2007, a les 8:07\nLa veritat és que jo també he rigut molt. Hi ha sortit retratat tothom.\nQuina gràcia que m'ha fotut!\nÉs una bona manera de posar-se amb tots els temes de manera divertida, encara que alguns i algunes no se pas com s'ho agafaran.\nJa estic esperant la pròxima!\n16 de febrer de 2007, a les 9:07\nmolt bona ! més canya als plans urbanístics perqué no acabem perdent la nostra identitat com a poble\n16 de febrer de 2007, a les 9:14\nLa veritat és que fins que no m'he pogut controlar la "carcajada", ha sigut una tarda molt animada.\nNomés una cosa m'ha entristit, que és no haber-hi participat, espero que la pròxima vegada, mi deixeu ficar cullerada!!!\nHi haurà gent que s'enfadarà i altra que ho entendrà, però en temps de carnaval, com molt bé dieu de qui res no se'n riu, per res no val.\nEndavant i fins l'any que ve, o més aviat?\nUn dels perquè no!!!\n16 de febrer de 2007, a les 10:49\nA casa nostra també hem rigut mooolt!! està molt currada!!! surtiran més números aquest any?? o fins l'any que be?\nAlgú sap qui ho ha fet??\nFelicitats als creadors de l'Astella!! i ja tenim ganes de veure el segon número, encara que nose quins temes tocareu pq no us heu deixat a ningú!!! je je\n18 de febrer de 2007, a les 10:16\nFantàstic! La veritat és que ja convenia alguna coseta com aquesta per donar una mica de salsa!!, si no tot acaba sent com cada any!\nA casa hem rigut molt i els que van venir de fora en volen fotocòpies!! Ànims i a veure quan tardeu a treu-re el número 2!\n19 de febrer de 2007, a les 3:13\nHeu fet riure a tothom. Realment m'ha agradat molt. Molt encertat en tot i més en el moment que ha sortit.\nCanya per a tothom, però amb gràcia!\nSols epero el proper número per poder-hi ficar cullerada!!!\n19 de febrer de 2007, a les 10:59\nEls que hem fet possible això de l’Astella estem molt contens de la reacció de la gent, i de tots els vostres comentaris.\nPer als que pregunten si hi hauran més números? Que no ho dubtin n’hi haurà més, amb l’ajuda tothom, n’hi ha que heu dit que no queden temes, nosaltres pensem que se’n poden tocar molts més de temes.\nAls que hi volen ficar cullerada, ho poden fer sense cap problema, poden enviar les seves idees o fins hi tot els seu articles al correu revistalastella@gmail.com, hi nosaltres els publicarem.\n19 de febrer de 2007, a les 12:20\nBueno bueno bueno!!!Em dóna la sensació que això serà la resurrecció del SOM-HI!!!!!!I M'AGRADA!!!!!!!!\nFelicitats als que han fet possible l'Astella, no tinc paraules per descriu-re el fart de riure que em vaig fer, mare meva, quasi em poso a plorar i tot!!I es que quan acabava de llegir un article em deia, fuà, això és la canya!!I lo pròxim encara era millor!!!!!\nEstà fet amb molt bon sentit de l'humor i això és lo que ha enganxat!!!!!\nTrobo molt bé això de que tothom pugui escriure, criticar, opinar...sobre coses del poble, així que ENDAVANT AMB LA IDEA!!!!!!\n20 de febrer de 2007, a les 6:11\nJO em posaria amb les mames esportistes de vva. Totes van en cotxe a buscar els nens a l'escola. On se's vist en un poble tant petit!!!!!!\nSerà possible després totes a règim i a caminar pel vial! I el nen a fer esport que s'engreixa. No et fot quina mena de canalla tenim que no caminen ni 100 metres.\n23 de febrer de 2007, a les 3:12\nJe je, estic totalment dacord amb el comentari anterior, però a Vva la gent va amb cotxe fins i tot a caga!!! je je, no som el poble de le bicicletes?. Salut!\n23 de febrer de 2007, a les 7:42\nI les peculiaritats conductores d'alguns personatges de renom del nostre poble? Us heu fixat que a vegades només sentint el soroll del cotxe ja podem saber de qui es tracta?\nSalut i llarga vida als qui heu tingut aquesta iniciativa tan intel·ligent.\nPer cert, l'Astella com es financia?\n23 de febrer de 2007, a les 12:38\nl'Astella la financiem els propis creadors. De fet la revista és en fotocòpies i el bloc està allotjat en un servidor gratuït, o sigui que tampoc ens ha costat despesa insalvable i ens permet "comprar" la nostra independència respecte a qualsevol grup o entitat del poble. Home, amb quatre calerets podríem fer una edició xula en color i potser fer una pàgina web, però preferim precarietat laboral a edició de luxe "patrocinada" per algun supervisor.\nI si féssim samarretes? Ens seria difícil vendre-les perquè ens hauríem de posar en contacte amb algu que les distribuís... us imagineu? Vermelles o negres amb el logo de l'Astella i la frase "jo també he fet l'Astella", o bé "jo també formo part de l'Astella"... Bé, és només un globus sonda! Ara el més important és aconseguir consolidar el bloc com a espai de debat, i això no ho podem fer sense vosaltres. Ah!, i seguiu donant idees que nosaltres en prenem nota! També us podeu posar en contacte amb nosaltres a revistalastella@gmail.com\n24 de febrer de 2007, a les 11:03\nI doncs? Per què al costat de la foto de portada hi ha "AJ. VILANOVA"? Tot i semblar estrany, creia que d'alguna manera la revista sortia, si més no, amb el vist-i-plau del nostre honorabilíssim ajuntament...\n24 de febrer de 2007, a les 12:48\nJa et puc ben jurar que l'Ajuntament no i te res a veure, jeje, nomes faltaria, lo de AJ. VILANOVA és una ironia, vol dir que la foto ens la cedit l'Ajuntament de Vilanova (és un autor de foto) tothom sap que mai hi han hagut les antenes a l'Anjua, com heu pogut pensar que l'Ajuntament hi està ficat?? Aquests dubtes són una ofensa per a nosaltres.\n26 de febrer de 2007, a les 6:52\nFent referència a lo de les samarretes, que l'astella havia llençat com a idea, o textualment com a globus sonda, em sembla molt bé. Jo la compraria!! I fins hi tot podríem fer un debat de quina seria la millor frase per ficar-hi. Doncs crec que donar suport a l'Astella significa que volem un poble actiu i "just" sobretot en afers de política. On si algú hi surt beneficiat, almenys la resta no hi sortim perdent!\n28 de febrer de 2007, a les 1:09\nFent referència a lo de les samarretes, nose si la gent de Vilanova les compraria, jo crec que hauria de ser l'Astella qui fes el pas, i ja veurem com reaccionemt la gent. Per la meva part, jo la compraria!!!\n1 de març de 2007, a les 11:29\nvilanova nescessitava que li trovessin els defectes x a moillorar,\nel que magrada s l nom l'estella un nom que s clva!!!\ncrec que vilanova t i ik s 1 pople ptit i a kda persona...\n2 de març de 2007, a les 14:14\nlo de la ressurecció del som-hi m'ha fet gràcia!! com a ex-colaborador, he pensat "de tal palo, tal astilla"... com que molta gent deia que era un pal... però ara que només se veuen pancartes i la gent se queixa per tot, ara penso a vegades que estaria bé que hi hagués una plataforma com el som-hi però menys "institucionalitzat" on denunciar lo que no ens agrada i amb espai per l'humor... S'ha demostrat que amb bon humor i sense ofendre a ningú es pot comunicar i distreure!!\n12 de març de 2007, a les 5:10\nLa revista és molt bona, el nivell de català perfecte, i l' únic que us diria és estar acompte amb la subtil ratlla entre l'humor sencer i el mal gust barroer.\n28 de març de 2007, a les 15:02\n1 d’abril de 2007, a les 23:03\nUna revista boníssima!!!! Siusplau nois heu de continuar i fer que aquesta revista continui endavant. Estaria molt be una publicació cada mes!! jaja peró ja m'imagino que no podria ser. dew siau\n11 de maig de 2007, a les 17:19\nenhorabona per la tercera plaga cap al nostre avorrit però bonic poble. Aprofitareu les eleccions per atemptar un altre número? L'esperarem desperts tota la nit si convé\n16 de febrer de 2008, a les 6:43


Botiga - Pàgina 2 de 2 - Xerigots\nLots i regals personalitzats\nXerigots > Productes\nVeient 13–16 de 16 resultats\nEl nostre sommelier de capçalera, Ton Colet, ha seleccionat tres vins negres que ens funcionaran molt bé amb els formatges que afinem a Xerigots. Vins que seran una agradable companyia a les elaboracions formatgeres. Viladellops Garnatxa: Pura fruita vermella amb el toc mineral del terreny calcari del Massís del Garraf Aucalà negre: Garnatxa Negra i Carinyena amb un lleuger pas per bota. Un Terra Alta tot terreny. Petit Pissarres: Fruita negra, sotabosc i el record de la llicorella del Priorat és el que trobarem en aquest cupatge tradicional de la zona.\nTon Colet és el nostre sommelier de capçalera i per acompanyar la Selecció de Formatges Especial, ens proposa aquests 3 vins: Mysti Blanc (DO Penedès), Blanc de Clossos (DOQ Priorat) i Pissarres (DOQ Priorat).\nAquests són els vins de la casa, els vins que ens han acompanyat sempre a Xerigots. Els nostres vins de capçalera, un blanc, un escumós i un negre que mai fallen. En aquest cas trobareu Viladellops Xarel·lo (DO Penedès), Pissarres Blanc (DOQ Priorat) i Descregut Escumós (Corpinnat).\nA l’Obrador Xerigots, en una antiga nau del segle XIX al carrer Comerç de Vilafranca, hi ha l’espai d’afinament de formatges, en antics cups ceràmics on abans s’emmagatzemava vi. La proposta és una visita per conèixer el procés d’afinament de formatges, les instal·lacions, i després, el tast: un tast de 5 vins amb 20 formatges. És tot un àpat! Es tracta d’un recorregut per conèixer diferents formes d’elaboració de formatges, posar els sentits a prova per diferenciar els tipus de llet i els graus de maduració. I, alhora, veure com d’especial pot arribar a ser la simbiosi del vi i el formatge i les intensitats d’un maridatge. El preu és de 40 euros per persona (aforament segons les restriccions sanitàries del moment).


Benedict Cumberbatch interpreta el matemàtic a ‘The imitation game’, un paper que apunta a l’Oscar\n5 min. Madrid 31/12/2014 00:00\n260x366 UN GENI MALTRACTAT Benedict Cumberbatch és el matemàtic Alan Turing a The imitation game. / TRIPICTURES UN GENI MALTRACTAT Benedict Cumberbatch és el matemàtic Alan Turing a The imitation game. / TRIPICTURES\nGairebé res del nostre món hiperconnectat i tecnificat existiria sense el geni del matemàtic Alan Turing (1912-1954), pare, avi, pioner i precursor de la informàtica tal com la coneixem avui dia. I poques vides són dignes de ser reivindicades dins i fora el cinema com la seva: d’heroi amb una ment extraordinària i de temperament aspre va passar a ser considerat un criminal i a ser injustament tractat només per la seva condició sexual. El merescut homenatge cinematogràfic -que s’estrena aquest dijous- ha trigat més de seixanta anys a arribar, però a The imitation game, dirigida pel noruec Morten Tyldum i amb Benedict Cumberbatch en el paper del malmès científic, se li ret homenatge com cal.\n“Alan Turing va canviar el món”, diu B. Jack Copeland a la biografia Turing: Pioneer of the Information Age, i de raó no n’hi falta. El llegat de Turing és excepcional en el camp científic, però també com a figura clau en la deriva de la política durant la Segona Guerra Mundial. Ja el 1936 va escriure el primer model teòric de computadora amb intel·ligència artificial basat en algoritmes, la pedra angular d’una línia de recerca que va continuar al llarg de la seva vida i que va materialitzar quan va ser contractat per la unitat encarregada de les comunicacions de la intel·ligència britànica durant la guerra, a Bletchley Park. Allà, Turing va ser el responsable de les màquines que van atacar Enigma -amb la qual els nazis encriptaven les seves comunicacions- i va aconseguir desxifrar el codi secret del Tercer Reich. Gràcies a aquesta fita, la durada d’aquella terrible contesa va escurçar-se entre dos i quatre anys i es van salvar milions de vides.\nLa glòria no va durar gaire i qui va ser coronat en la Segona Guerra Mundial com a heroi nacional aviat va ser condemnat per una fallada en el seu caràcter imperdonable per a l’època: Alan Turing era homosexual, i cap mèrit previ va poder salvar-lo de ser jutjat. Amb la llei d’indecència pública sota el jou, Turing va admetre haver mantingut una relació sexual amb un home i es va sotmetre a un tractament de castració química experimental. Dos anys més tard es va suïcidar menjant una poma enverinada amb cianur.\nLa disculpa del govern britànic\nLes disculpes públiques i l’indult pòstum per part del govern britànic van arribar el 2013, un any després del centenari del naixement de Turing, i en certa manera The imitation game fa extensible aquesta intenció de rectificar aquell terrible error. La pel·lícula arrenca amb la detenció de Turing i amb la confessió del matemàtic davant l’oficial que investiga el cas. És en aquest llarg flash-back quan recorrem els moments clau de la biografia de Turing, tot i que al director del film li interessa mostrar-nos sobretot l’etapa de Bletchley Park i la gesta de desxifrar Enigma tal com ho va narrar l’altre biògraf del científic, Andrew Hodges.\nSense gaires sorpreses i deixant uns quants secrets fora del guió establert, The imitation game navega per diferents gèneres com la pel·lícula d’època, el biopic i el thriller d’espionatge, i sobresurt com a exemple de gran producció amb atenció pels detalls, des de la partitura que acompanya el film, a càrrec d’Alexandre Desplat, el compositor més reclamat ara com ara a Hollywood; la fotografia, firmada per un ex-Escac, Óscar Faura, i, per descomptat, els actors, dels quals destaquen Keira Knightley, Charles Dance i Matthew Goode com a part de l’equip de cervells que recluta Turing per trencar el codi Enigma.\nA The imitation game, però, qui desplega el seu talent és l’actor protagonista, un Benedict Cumberbatch que s’ha convertit en l’intèrpret que ho fa tot ara mateix a Hollywood: ha donat vida al drac Smaug a El hòbbit, al malvat Khan a Star Trek: en la foscor, va ser un dels veïns de la família protagonista d’Agost, terratinent a 12 anys d’esclavitud, Julian Assange a El cinquè poder i aquí és el pare de la informàtica en un paper que sembla fet a mida del seu talent i de la seva profunda i camaleònica veu.\n“Se l’ha descrit sempre amb el cap mirant a terra, i es diu que mai establia contacte visual”, explicava Cumberbatch sobre Turing en una entrevista a The Telegraph. “Quan es girava per parlar amb el seu interlocutor -continua l’actor-, tenia aquest somriure meravellós. També tenia molt carisma, i era molt educat, però el frenava aquest defecte en la parla que el feia quedar-se embussat amb les paraules”.\nLa precisió amb què Cumberbatch ha treballat el personatge de Turing probablement serà guardonada amb nombrosos premis (de moment, ha aconseguit ser nominat al Globus d’Or com a millor actor en una pel·lícula dramàtica), però si no aconseguís arrasar en la temporada de premis, sí que deixa una interpretació colpidora, entregadíssima a un personatge molt complex, d’emocions ocultes i turments secrets. “Es tracta del que no es veu -diu Cumberbatch-, dels secrets, del que es reprimeix. Va ser un home a qui mai se li va permetre estimar, i això va ser la seva tragèdia, de fet és la gran tragèdia de la pel·lícula”.\nHeroi i àngel caigut en desgràcia, per fi la història redimeix Turing i el seu record, i fins i tot podria arribar el 22 de febrer a la catifa vermella dels premis Oscars. Feu les vostres apostes.


El CE Mataró s'estrena amb victòria | Mataró Ràdio\nEl CE Mataró s'estrena amb victòria\nDll, 08/09/2014 - 13:36\nEstrena amb victòria del CE Mataró en la 2a catalana de futbol. L’equip entrenat per Jose Maria Polo va emportar-se els 3 primers punts en joc de la temporada, amb una victòria a Santa Coloma de Gramanet, al camp del Singuerlín, per 1 gol a 2.\nS’avançaven els mataronins amb un gol de Landi en el minut 27 de partit, després d’una centrada de Dídac. Quatre minuts més tard, amb una jugada pràcticament radiografiada, el mateix Landi feia el 0 a 2. Abans del descans era Dídac qui tenia una molt bona opció per acabar de sentenciar el partit, tot i que finalment el seu xut sortia desviat per molt poc.\nJa a la segona meitat, els groc i negre van saber gestionar l’avantatge, tot i no tenir la frescor de la primera part. A falta de quatre minuts del final arribava al gol dels locals, el que posava el definitiu 1 a 2. Bones sensacions en aquesta primera jornada de campionat, amb un CE Mataró molts sòlid i molt ben posicionat sobre el terreny de joc.\nEl partit se’ls hi hagués pogut complicar als groc i negre amb l’ 1 a 2 a falta de pocs minuts pel final, tot i així, explica el jugador mataroní, que tampoc van acabar patint més del compte. De fet el gol va venir en una jugada aïllada, després d’una errada defensiva, però al Singuerlín, en general, li va costar arribar a la porteria defensada per Pol Andiñach.\nBon inici de lliga per un CE Mataró, que torna a tenir altes aspiracions aquesta temporada. En aquest sentit Guillem Hernàndez es mostra prudent en fer prediccions sobre el futur, però si que, reconeix, que les aspiracions de l’equip passen per estar a dalt.\nEncara en la segona catalana de futbol i pel que fa al Cirera, repartiment de punts en el partit que van jugar els mataronins al camp de la Unificació Llefià. L’equip entrenat per Dani Morillo va empatar a 2, en un partit amb un final una mica boig. De fet, tant l’1 a 2 del Cirera, com el 2 a 2 final van arribar en el minut 90 de joc.\nPel que fa al juvenil del CE Mataró, els d’Alberto Encinas van tornar a caure, en la segona jornada de la lliga nacional, en aquest cas davant la Damm B per 2 gols a 0.


Colau esborra el “turista, respecta o mor” de la Barceloneta | Catalunya | EL PAÍS Catalunya\nColau esborra el “turista, respecta o mor” de la Barceloneta\nLes pintades estaven escrites des de principis de mes en diferents carrers del barri\nBarcelona 19 SET 2016 - 20:13\tCEST\nUna turista passa pel lloc on hi havia una de les pintades. ALBERT GARCIA\nL’Ajuntament de Barcelona avui ha posat fi a les pintades que van aparèixer a principi de mes al barri de la Barceloneta i que, al més pur estil de l’oest, es dirigien als turistes amb missatges com “turista, respecta o mor”, “el teu turisme assassina el meu barri”, o “turista vés-te’n a casa”.\nUna de les pintades modificada. A.L.C\nEls missatges es van col·locar a les calçades de diferents carrers com la Maquinista, de Pizarro o la plaça de la Barceloneta. Van ser dissenyats amb motlles i pintura blanca i ningú va reclamar-ne l’autoria. Tot i així, les pintades van dividir el barri entre els qui les consideraven massa ofensives i “fortes” i els qui asseguraven que els missatges no eren més que una reacció a l’afartament dels veïns.\nUna de les pintades originals: "El teu turisme mata el meu barri". A.L.C\nLa plataforma la Barceloneta Diu Prou fa dos anys que protesta pel turisme de borratxera, els pisos turístics i l'especulació immobiliària. Membres de l'entitat han dut a terme diverses accions com ara manifestacions –algunes de molt tibants–o la instal·lació de pancartes exigint la supressió dels pisos turístics. Amb tot, l'entitat tampoc va reclamar l'autoria de les pintades.\nEl cap de setmana passat, altres ciutadans anònims van decidir fer més amables alguns dels missatges esborrant algunes paraules. Al carrer de Pizarro es van modificar missatges com “turista vés-te’n a casa” canviant a un acollidor “casa”. Altres vegades els missatges han produït l’efecte contrari que es proposaven i es podia observar com desenes de turistes es fotografiaven al costat de les pintades.\nEls missatges amenaçadors i els modificats per transformar-los en amables han estat esborrats aquest matí pels serveis de neteja del Consistori gràcies a una màquina d'aigua a pressió.


Blog de Parc Agroecològic de l'Empordà: d’abril 2017\nAcabo de treure el cap per la finestra. Es veu tota l'herba del voltant de la casa ben glaçada. I som a 28 d'abril i a 3 quilòmetres del mar. No es pot dir que no estiguéssim avisats de que podria passar, ja fa dies que els del temps van dient que les coses anaven per aquest camí. Quin anyet!\nFa gairebé un parell de setmanes les patateres van quedar un xic socarrimades, però és que ara tenim les mongeteres i els cogombres al camp, dues espècies ben sensibles a les glaçades. I sort que el planter de carbassoneres i les alberginieres, que tenim a punt des de la setmana passada, encara estan sota el cobert en previsió del que podia passar. A més, avui arriben melons i síndries per plantar. Dic arriben, però ves a saber si li han quedat fregits al planteraire ... Res, que sempre dic al joves que em demanen opinió sobre aquesta feina que, si tenen dues passions, millor s'aboquin a l'altra abans de seguir alimentant la vessant agrícola. Sempre es té l'opció de fer-se el seu propi hortet.\nLa setmana passada vaig explicar-vos la meva història amb el blat de moro i el CCPAE. Allò de que no em donaven permís per fer servir una llavor de blat de moro d'un sac ja encetat. Una mica més en fred, vaig decidir, abans d'esborrar-me definitivament d'aquest organisme, escriure una carta a la directora tècnica explicant el cas i posant sobre la taula l'absurditat de la mesura. Doncs bé, ahir mateix vaig rebre un correu demanant-me disculpes de la tècnica que es negava a tramitar la petició. Aquestes són les seves paraules: "Sóc ............. del CCPAE i primer de tot voldria disculpar-me per no haver sabut resoldre correctament el vostre cas i haver endarrerit el tràmit, les meves disculpes més sinceres".\nEstà clar que res canvia si res no fem per canviar-ho.\nLa setmana vinent, malgrat que dilluns és festiu, com fa un parell de setmanes, tanquem el catàleg el mateix dilluns i seguim repartint els dimecres. Ho comento per que això dels festius trenca les dinàmiques i després alguns ens despistem i se'ns passa l'arròs.\nPublicat per Parc Agroecològic de l'Empordà a 22:29 Cap comentari:\nAquesta setmana estem anant de bòlit, per variar. En aquests moment que la feina es dispara al camp, l'equip de treball som una persona a dedicació complerta i una altra a mitja jornada. Estem a l'espera que a primers de maig s'incorpori en Marc, un reforç indispensable en el que tenim depositades moltes esperances per alleugerir la càrrega de feina. A finals de maig també es reincorporarà en Samba, unes mans amb energia que supleixen la que anem perdent amb el pas dels anys. Mentrestant, ja ens perdonareu si faig tard, com avui mateix, que escric aquestes línies amb un dia de retard respecte al previst.\nPerò que no decaigui l'humor! Per alleugerir les penes a pagès (ja sabeu que som de la llagrimeta fluixa i sempre ens queixem), us envio una instantània protagonitzada pels aspersors d'una feixa, que tot sovint s'encapritxen en embussar-se, en un moment en que hi he d'intervenir per a que funcionin com cal ... encara que sembli una cosa ben diferent!\nI per no acabar en sec, també us envio un enllaç per a que passeu una estona. És la història de dues tomates que es troben en un bar...\nSi no veieu correctament aquest correu o voleu veure tots els nostres posts, podeu visitar el nostre blog:\nPublicat per Parc Agroecològic de l'Empordà a 0:53 Cap comentari:\nEns està arribant el moment fatídic. Ja m'he fet prou pesat aquest hivern dient-vos que els camps era massa molls, que no parava de ploure, que arribaria un moment que no tindríem res ja que res podíem sembrar ... Doncs ja ens hi apropem! Mai us havíem ofert tant de producte que no fóra nostre. És la primera vegada, en els 15 anys d'història que tenim en aquesta finca, que hem passat un hivern tan magre de sembres.\nLes primeres sembres que hem fet aquesta temporada estan creixent molt bé, però les vàrem fer un mes més tard del que fem habitualment, com ja sabeu. Això implica, per exemple, que de pastanaga, que l'any passat en vam tenir tot l'any, estarem ben bé un mes o més sense tenir-ne. De moment encara n'hi ha, però aviat s'espigaran. El mateix passarà amb el porro ...\nD'entre les coses que ens venen d'altres companys, han agafat un pes important els productes d'Hortec. Aquesta setmana ens ofereixen maduixot del Maresme. Ja el teniu al catàleg per si us fa el pes. Però cal que sapigueu que la producció de maduixot al Maresme encara és petita. Ho dic pel fet que és possible que no en tinguin prou i ens n'acabin servint de Huelva...\nI per aquesta setmana res més. Si de cas comentar-vos que avui ens arriba planter de carxofera. Des de fa anys hem de comprar carxofes a d'altres pagesos ja que a casa teníem molt talpons que es cruspien les plantes. Ara els gats han fet molta feina i en queden molt pocs.


BENIMATAIX. ESPAI DE CULTURA DE L'ATZÚBIA I FORNA: RUTA DE FEBRER\nRUTA DE FEBRER\nPELS RECINGLES DEL GELIBRE\nDiumenge 3 de febrer, popular dia de sant Blai, no ens van posar l’os, però Benimatiax ens va oferir una espectacular ruta per alguns dels llocs més emblemàtics del nostre terme.\nPuntualment, potser exagerem, vam eixir del cantó la Font passades les 8,30 del matí. Bol sol, frescoreta i vent . Ens dirigirem pel carrer del Dalt a les escales de l’antiga era de la Creu i ens férem la foto oficial, no fos que pel camí algú es perdera o canviara de pensar.\nLa marxa començà a bon ritme, com el bon vi que provàrem en el tast de dissabte anterior: L’Infernale. (Possible joc de paraules). El camí era planer, però en deixar a mà dreta el que menava a les Vinyetes, es va fer més costerut. Però la marxa no afluixava.\nEn un tres i no res ens trobàvem a la partida del Castell, lloc on s’iniciava la pujada fins la fortalesa de Gallinera.\nPerò el ritme no minvava. Els senderistes semblàvem panxacontents, però de segur que per a més d’un o d’una, la processó anava per dins. El fet és que en poc més d’una hora ens trobàvem esmorzant als peus del castell de Gallinera. No teníem fred, però en trobar-nos en un lloc ombrívol, acabàrem la menja amb relativa rapidesa.\nAra venia la part més atractiva de l’itinerari. En efecte, agafàrem el sender que transita per baix dels recingles del Gelibre.\nLa vista era impactant: davant nostre s’obria imponent la Mediterrània que besava la costa, sense vergonya. La marjal, el Montgó, Segària... entre altres tòtems de la nostra terra els teníem al nostre abast.\nI l’Atzúbia, que es veia preciosa. I dalt, el totpoderós Gelibre. Rius de pedra naixien inopinadament i travessàvem el caminoi: eren els recingles.\nAlgú agosarat va intentar crear un nou esport: el recinglesport , no sabem si amb massa èxit.\nSempre estupefactes, continuàrem impassibles la nostra caminada.\nAviat ens trobàrem dalt del Miserà, on regnava el més absolut silenci. Seguírem ara per una carretera de muntanya envers la desviació cap a l’ Atzúbia.\nCarretera empinada, però vista extraordinària. De seguida agafàrem un sender que naixia a mà esquerra i que ens va portar ràpidament a l’Asmeita, on retérem honors al venerable pou de l’Asmeita.\nAra tocava tornar al poble, cosa que férem pel camí de la Raconada, deixant a la nostra esquerra la bufona Milotxa.\nLa ruta havia finit. I diuen que se sentí donar un vítol a Benimataix. Érem a sant Blai!\nPublicat per BENIMATAIX a 20:17


Nen amb Chiari deixa la cadira de rodes | Institut Chiari de Barcelona\nInici » Eduardo Filipe Schewtschik Filho – Síndrome Neuro-Crani-Vertebral, Malatia del Filum, Síndrome d’Arnold-Chiari I, Escoliosi idiopàtica.\nEl pacient Eduardo Filipe Schewtschik Filho ens explica breument la seva història:\n“Hola, em dic Eduardo i tinc 15 anys. M’han operat de la Síndrome d’Arnold Chiari fa tres anys. Quan vaig arribar a l’Institut, no podia caminar. Era difícil; sentia dolor, tenia la mobilitat reduïda i falta de força muscular. Ara em trobo molt millor. Ja puc caminar i tinc el raciocini mil vegades millor que abans. Estic molt millor.”\nA continuació, la Sra. Luciana Bigaisk, mare del pacient, explica com es troba el seu fill.\n“L’Eduardo ha sortit ara de la visita de control als 3 anys. Quan es va operar, ja va sortir de l’hospital molt bé i va tenir una recuperació fantàstica. Ara, a la visita de control, hem vist que les amígdales cerebel·loses han ascendit i ell està molt bé. 100% recuperat. Volem agrair a l’Institut Chiari, a la Marta i a tot l’equip que ens han ajudat molt i ens han recolzat per poder estar aquí. Gràcies.”\nData de filmació: 03/01/19\nL’Eduardo Filipe, de 12 anys d’edat, havia perdut tanta força a les cames que ja no podia caminar. Va ser diagnosticat de Síndrome d’Arnold Chiari I, patia marejos i forts mals de cap i dolor a la columna, necessitant estar dempeus perquè, quan s’estirava, els seus símptomes empitjoraven. La seva mare explica que el nen també tenia problemes a l’oïda, visió borrosa i caigudes per falta de força muscular, necessitant desplaçar-se en una cadira de rodes.\n“Després de la cirurgia ha tingut una bona recuperació i els resultats ja han començat a aparèixer. Avui, 22 dies després de la intervenció, ja no pateix debilitat muscular ni dolors. Es troba bé i pot caminar”, afirma la Luciana.\nEl pare del pacient ha volgut animar altres pacients que pateixen els mateixos símptomes que tenia el seu fill. “M’agradaria animar els qui vulguin operar-se o a què s’operin els seus fills. Per a nosaltres és molt gratificant veure que el nostre fill, un dia després de la cirurgia, ha tornat a caminar i que hem pogut deixar la cadira de rodes”. L’Eduardo explica que el seu fill no podia dormir a la nit perquè tenia dolors i ara les seves nits de son són tranquil·les. “ La seva expressió facial ha canviat, perquè abans patia dolor i ara acostuma a somriure.”\nTant la Luciana com l’Eduardo han volgut agrair l’atenció prestada a tot l’equip de l’Institut; al Dr. Royo, al Dr. Salca i a les traductores-intèrprets Nina Piorkowska i Marta Orsini. “Vull agrair especialment al Dr. Salca la manera com ha cuidat del nostre fill, i a tot l’equip, per tota l’atenció i tot l’afecte rebut. Que aquest mètode arribi a més persones”, va dir el pare del pacient.


El president espanyol ha dit als ministres que caldrà "dialogar molt, pactar molt i consensuar molt"\nPrimera reunió del nou consell de ministres aquest divendres a la Moncloa. EFE\nMadridEl nou govern de Mariano Rajoy s'ha reunit aquest divendres per primer cop. Malgrat portar un any ja en funcions, la reunió ha sigut una mera presa de contacte i no hi ha hagut cap acord sobre la taula. El president espanyol ha demanat a tots els seus ministres "dialogar molt, pactar molt i consensuar molt", en paraules del nou portaveu de l'executiu, el ministre d'Educació, Íñigo Méndez de Vigo, que s'ha estrenat com a substitut de la vicepresidenta espanyola, Soraya Sáenz de Santamaría, amb un missatge d'agraïment a la seva predecessora. "La vicepresidenta ha deixat una tasca molt difícil d'igualar, espero haver après d'ella tant en la sensatesa de les seves respostes com en el fons del contingut i la pedagogia d'explicar el perquè de les coses", ha dit.\nMéndez de Vigo ha fet un discurs optimista sobre el rumb de l'economia espanyola. S'ha mostrat convençut que Espanya complirà l'objectiu de dèficit del 4,6% aquest 2016 i que aviat remetrà a Brussel·les l'actualització del pla d'estabilitat. El portaveu ha remarcat que els ingressos pel pagament fraccionat del nou impost de societats van "en molt bona direcció" i que també estan incrementant-se tota la resta d'impostos (un 6% l'IRPF i un 4,4% l'IVA). En aquest sentit, el govern espanyol ha anunciat que té previst presentar aviat el projecte de pressupostos del 2017.\nRajoy ha posat 6 prioritats de cara a la nova legislatura sobre la taula. Gairebé els mateixos "compromisos" que ja va esgrimir durant el debat d'investidura. Els repassem:\n1.- Adéu a les revàlides d'ESO i batxillerat de la Lomce. Tal com va anunciar Rajoy i davant la "demanda del PSOE", el govern espanyol aprovarà de seguida una ordre ministerial per suspendre els efectes acadèmics del calendari d'aplicació de la Lomce. "Vull enviar un missatge de tranquil·litat als estudiants que han d'afrontar les proves d'accés a la universitat aquest curs", ha assenyalat Méndez de Vigo després de posar-se el "casc" de ministre d'Educació.\n2.- Creació d'una subcomissió per impulsar un pacte nacional per l'educació. Méndez de Vigo ha seguit oferint una imatge de diàleg i ha brandat que, tal com van acordar PSOE i C's, impulsaran la creació d'una subcomissió d'educació per a un pacte nacional per l'educació, un dels "objectius de la legislatura". Per fer-ho, espera convocar aquest novembre una reunió sectorial amb tots els consellers d'educació.\n3.- Pròxima convocatòria del Pacte de Toledo i del diàleg social per trobar una sortida a l'escassetat de diners per pagar les pensions. Està previst que en el pròxim consell de ministres acordin apujar un 0,25% les pensions, el mínim legal establert.\n4.- Obrir la negociació del sistema de finançament autonòmic. Rajoy ho considera una prioritat però no posa de moment una data. El Govern ja ha anunciat que no hi participarà.\n5.- Convocatòria d'una conferència de presidents autonòmics al Senat quan Rajoy "ho consideri oportú". El 2011 ja va dir que seria una prioritat però després va tardar 2 anys a reunir-la. Carles Puigdemont tampoc té previst assistir-hi. Per a Méndez de Vigo l'objectiu és fer un "diagnòstic compartit de com cal reformar el model autonòmic" i "posar el dia els principis de solidaritat" entre comunitats.\n6.- Revisió al consell de ministres de l'Acord de París del canvi climàtic. Méndez de Vigo ha volgut lluir també una agenda compromesa amb el medi ambient.\nconsell de ministres Iñigo Méndez de Vigo Lomce Govern espanyol Mariano Rajoy


El delicte de conducció temerària. - Advocat Girona\nBlogInici » Inici » Blog » El delicte de conducció temerària.\nEls delictes contra la seguretat en el trànsit són delictes molt comuns en els jutjats de guàrdia, essent el delicte de conducció temerària un dels que té més incidència juntament amb els delictes per la ingesta de begudes alcohòliques en la conducció.\nCom a conducció temerària cal entendre aquella conducció que es produeix sense diligència, prescindint de les regles de circulació i amb manifesta temeritat. Dins aquest tipus de delicte s’hi poden distingir diferents conductes, des de infraccions de trànsit administratives que es poden convertir en delicte degut a que s’ha posat en perill la integritat física d’un altre conductor, com conductes especialment greus que impliquen un risc per la vida tan del propi conductor temerari com per qualsevol altre que es trobi en la via.\nConducció de temeritat manifesta, posant en perill concret la vida o integritat de les persones.\nAquesta modalitat de conducció temerària castiga aquella conducció en la que s’hagi posat en perill la vida o la integritat física d’alguna persona. Encara que no consti el nom o identificació concreta de tercers conductors que varen patir la temeritat de la conducció, almenys caldrà que consti acreditat que la conducció va representar un perill concret per algú. Saltar-se varis semàfors seguits, és una conducta que pot castigar-se amb sancions de trànsit administratives, però si constés acreditat que saltar-se els semàfors va posar en perill altres conductors, aleshores la major gravetat de la conducció pot implicar una condemna penal. El mateix cas es dona amb una conducció a velocitat excessiva, si els límits de velocitat superats no són els marcats com a delicte, poden sancionar-se com a infracció de circulació, en canvi, si consta que aquesta conducció amb excés de velocitat s’ha produït amb temeritat i posant en perill algun altre conductor, pot instruir-se com a delicte.\nLes penes associades al delicte base de conducció temerària són privació del carnet de conduir de 1 a 6 anys, i pena de presó de 6 mesos a 2 anys.\nConducció temerària amb manifest menyspreu per la vida dels demés.\nEs tracta d’una modalitat agreujada de conducció temerària, on la temeritat és suficientment greu com per donat per acreditat que al conductor temerari se li va representar com a probable la possibilitat que es donés un accident molt greu. Estem parlant per exemple de conductors suïcides o Kamicazes que condueixen a alta velocitat en sentit contrari per l’autopista. Les penes per aquesta modalitat de conducció temerària són especialment greus ja que s’equiparen a una temptativa d’homicidi, on el perill creat amb la conducció implica menyspreu per la vida dels altres.\nSi la conducció hagués posat en perill concret la vida d’algun altre conductor, la pena serà de 2 a 5 anys de presó, privació del carnet de conduir de 6 a 10 anys i multa de 12 a 24 mesos. Si no constés acreditat que s’ha posat en perill concret la vida de cap altre conductor, la pena seria de 1 a 2 anys de presó, privació del carnet de conduir de 6 a 10 anys i multa de 6 a 12 mesos.\nAutor de l’article Marc Trayter i Vilagran, advocat. Fotografia extreta via Flickr.